Source: https://laakeinfo.fi/Medicine.aspx?m=2386&d=2191146&i=TAKEDA_PAUSANOL_PAUSANOL+em%C3%A4tinpuikko+0%2C5+mg
Timestamp: 2020-02-19 15:54:02+00:00
Document Index: 8798122

Matched Legal Cases: ['kko ', 'kko ', 'kko\n', 'kko ', 'kko ', 'kko ', 'kko ', 'kko ', 'kko ', 'kko\n']

Lääkeinfo.fi - lääkevalmisteiden pakkausselosteet - PAUSANOL emätinpuikko 0,5 mg
PAUSANOL emätinpuikko 0,5 mg
Lataa äänitiedostona, MP3 (5,8 mt, 29.09.2017 19:12:00)
Pausanol® 0,5 mg -emätinpuikko
1. Mitä Pausanol on ja mihin sitä käytetään
2. Mitä sinun on tiedettävä, ennen kuin käytät Pausanol-emätinpuikkoja
3. Miten Pausanol-emätinpuikkoja käytetään
5. Pausanol-emätinpuikkojen säilyttäminen
Pausanol on emättimeen annettava hormonikorvaushoitovalmiste, ja se on tarkoitettu naisille, joilla on joko vaihdevuosien aikaisia, vaihdevuosien jälkeisiä tai munasarjojen poistosta johtuvia emättimen limakalvojen oireita. Tällaisia oireita ovat esimerkiksi emättimen kuivuuden tunne ja yhdyntäkivut.
Pausanol sisältää lyhytvaikutteista estriolia, joka on naisen elimistössä muodostuvan sukupuolihormonin eli estrogeenin aineenvaihdunnan lopputuote. Vaihdevuosien aikana ja munasarjojen poiston jälkeen estrogeenituotanto vähenee. Tämä aiheuttaa ulkosynnyttimien ja emättimen limakalvon sekä virtsaputken ja -rakon pohjan limakalvon ohenemista. Estrogeenivaje aiheuttaa emättimen kuivuutta, kutinaa, kirvelyä ja yhdyntäkipuja sekä lisääntynyttä virtsaamistarvetta, virtsan pidätyskyvyttömyyttä ja kirvelyä virtsatessa. Pausanol-emätinpuikkojen sisältämä estrioli hidastaa ja ehkäisee edellä mainittuja muutoksia sekä lievittää ja poistaa niiden aiheuttamia oireita.
Estriolia, jota Pausanol sisältää, voidaan joskus käyttää myös muiden kuin tässä pakkausselosteessa mainittujen sairauksien hoitoon. Kysy neuvoa lääkäriltä, apteekkihenkilökunnalta tai muulta terveydenhuollon ammattilaiselta tarvittaessa ja noudata aina heiltä saamiasi ohjeita.
Älä käytä Pausanol-emätinpuikkoja, jos jokin seuraavista koskee sinua. Jos olet epävarma, koskeeko jokin kohdista sinua, keskustele lääkärin kanssa ennen Pausanol-valmisteen käyttöä.
Älä käytä Pausanol-emätinpuikkoja,
jos sinulla on tai on joskus ollut rintasyöpä tai jos sinulla epäillään sitä
jos sinulla on jokin estrogeenille herkkä syöpä, kuten kohdun limakalvon syöpä, tai jos sinulla epäillään sitä
jos sinulla on emätinverenvuotoa, jonka syytä ei tiedetä
jos sinulla on kohdun limakalvon liikakasvua etkä saa siihen hoitoa
jos sinulla on tai on joskus ollut laskimoveritulppa, kuten veritulppa sääressä (syvä laskimotromboosi) tai keuhkoissa (keuhkoembolia)
jos olet allerginen estriolille tai tämän lääkkeen jollekin muulle aineelle (lueteltu kohdassa Pakkauksen sisältö ja muuta tietoa).
Jos sinulle ilmaantuu jokin edellä mainituista sairauksista ensimmäistä kertaa Pausanol-valmisteen käytön aikana, lopeta käyttö heti ja käänny välittömästi lääkärin puoleen.
Hormonikorvaushoitoon liittyy riskejä, jotka pitää ottaa huomioon kun päätetään hoidon aloittamisesta tai jatkamisesta.
Kokemus sellaisten naisten hoitamisesta, joilla on ennenaikaiset vaihdevuodet (munasarjojen toiminnanvajauksen tai leikkauksen takia) on vähäistä. Jos sinulla on ennenaikaiset vaihdevuodet, hormonikorvaushoidon käytön riskit saattavat olla erilaiset. Keskustele lääkärin kanssa.
Ennen hormonikorvaushoidon aloittamista (tai keskeytyneen hormonikorvaushoidon jatkamista) lääkäri kysyy sinun ja lähisukulaistesi terveystietoja. Sinulle tehdään mahdollisesti lääkärintarkastus, ja tähän voi tarvittaessa sisältyä rintojen tutkiminen ja/tai sisätutkimus.
Pausanol-valmisteen käytön aloittamisen jälkeen sinun pitää käydä lääkärin vastaanotolla tarkastuskäynneillä säännöllisin väliajoin (vähintään kerran vuodessa). Keskustele näillä käynneillä lääkärin kanssa Pausanol-valmisteen käytön jatkamisen hyödyistä ja riskeistä.
Käy säännöllisesti rintasyöpäseulonnoissa lääkärin suosituksen mukaisesti.
Kerro lääkärille ennen hoidon aloittamista, jos sinulla on joskus ollut jokin seuraavista, sillä ne voivat uusiutua tai tulla pahemmaksi Pausanol-hoidon aikana. Jos niin tapahtuu, käy useammin lääkärin vastaanotolla tarkastuskäynnillä.
kohdun limakalvon kasvu kohdun ulkopuolella (endometrioosi) tai aiemmin esiintynyt kohdun limakalvon liikakasvu
suurentunut veritulppien kehittymisen riski (ks. kohta ”Laskimoveritulpat (tromboosit)”)
sydän- tai munuaisvaivoista johtuva nesteen kertyminen elimistöön.
Lopeta Pausanol-valmisteen käyttö ja hakeudu välittömästi lääkäriin
mikä tahansa kohdassa ”Älä käytä Pausanol-valmistetta” mainituista sairauksista
ihon tai silmänvalkuaisten keltaisuus (ikterus). Nämä voivat viitata maksasairauteen.
veritulppaan viittaavia oireita, kuten
säären kivulias turvotus ja punoitus
Katso lisätietoja kohdasta ”Laskimoveritulpat (tromboosit)”.
Huom! Pausanol ei ole ehkäisyvalmiste. Jos viimeisistä kuukautisistasi on alle 12 kuukautta tai jos olet alle 50-vuotias, sinun on käytettävä lisäksi jotain ehkäisymenetelmää. Pyydä lääkäriltä neuvoja.
Kohdun limakalvon liikakasvu ja kohdun limakalvon syöpä
Pelkkää estrogeenia sisältävän hormonikorvaushoidon käyttö suurentaa kohdun limakalvon liikakasvun ja kohdun limakalvon syövän riskiä.
Ei tiedetä, onko riski samanlainen, kun Pausanol-valmistetta käytetään toistuvasti tai pitkään (yli vuoden ajan). On kuitenkin osoitettu, että Pausanol imeytyy vereen vain vähäisessä määrin, joten progestiinin lisääminen hoitoon ei ole tarpeen.
Jos sinulle tulee vuotoa tai tiputtelua, siitä ei tavallisesti tarvitse huolestua, mutta käy kuitenkin lääkärin vastaanotolla. Vuoto voi olla merkki kohdun limakalvon paksuuntumisesta.
Alla kerrotut riskit liittyvät veren mukana kiertäviin (systeemisiin) hormonikorvaushoitolääkkeisiin. Pausanol-valmistetta käytetään paikallisesti emättimeen, ja se imeytyy verenkiertoon vain hyvin vähän. On epätodennäköistä, että alla mainitut oireet pahenisivat tai palaisivat Pausanol-hoidon aikana; käy kuitenkin lääkärin vastaanotolla, jos olet huolissasi asiasta.
On näyttöä siitä, että estrogeenin ja progestiinin yhdistelmä sekä mahdollisesti myös pelkkää estrogeenia sisältävän hormonikorvaushoito suurentavat rintasyövän riskiä. Riskin suureneminen riippuu hormonikorvaushoidon kestosta. Riskin suureneminen on havaittavissa muutaman vuoden kuluessa. Riski palautuu kuitenkin normaaliksi muutaman (enintään viiden) vuoden kuluessa hoidon lopettamisen jälkeen.
Lisäksi on suositeltavaa käydä joukkotarkastusmammografioissa, jos niitä on tarjolla.
Munasarjasyöpä on harvinainen – paljon harvinaisempi kuin rintasyöpä. Pelkkää estrogeenia sisältävään ja estrogeenia ja progestiinia sisältävään yhdistelmähormonikorvaushoitoon on liittynyt hieman suurentunut munasarjasyövän riski.
Munasarjasyövän riski vaihtelee iän mukaan. Esimerkiksi 50–54-vuotiaista naisista, jotka eivät käytä hormonikorvaushoitoa, noin 2 naisella kahdestatuhannesta todetaan munasarjasyöpä 5 vuoden aikana. Naisilla, jotka ovat käyttäneet hormonikorvaushoitoa 5 vuoden ajan, tapauksia on noin 3 kahtatuhatta käyttäjää kohden (eli noin yksi lisätapaus).
Laskimotukokset voivat olla vakavia ja jos veritulppa kulkeutuu keuhkoihin, se voi aiheuttaa rintakipua, hengenahdistusta, pyörtymisen tai jopa kuolema.
et pysty kävelemään pitkään aikaan suuren leikkauksen, vamman tai sairauden vuoksi (ks. myös kohta Miten valmistetta käytetään ”Jos olet menossa leikkaukseen”)
lähisukulaisellasi on joskus ollut veritulppa sääressä, keuhkoissa tai jossakin muussa elimessä
Katso veritulpan oireet kohdasta ”Lopeta Pausanol-valmisteen käyttö ja hakeudu välittömästi lääkäriin”.
On arvioitu, että tuhannesta yli 50-vuotiaasta naisesta, jotka eivät saa hormonikorvaushoitoa, 4⎼7 saa laskimoveritulpan viiden vuoden aikana.
50-vuotiailla naisilla, joiden kohtu on poistettu ja jotka ovat käyttäneet pelkkää estrogeenia sisältävää hormonikorvaushoitoa yli 5 vuoden ajan, todetaan 5⎼8 tapausta tuhatta käyttäjää kohden (eli 1 lisätapaus).
Naisilla, jotka käyttävät pelkkää estrogeenihoitoa, sydänsairauden kehittymisen riski ei ole suurentunut.
Aivohalvauksen riski on hormonikorvaushoidon käyttäjillä noin 1,5-kertainen verrattuna sitä
käyttämättömiin. Hormonikorvaushoidosta aiheutuvien aivohalvausten lisätapausten määrä suurenee iän myötä.
Noin 50-vuotiaista naisista, jotka eivät käytä hormonikorvaushoitoa, keskimäärin 8 naisen tuhatta naista kohden odotetaan saavan aivohalvauksen 5 vuoden aikana. Noin 50-vuotiaista hormonikorvaushoitoa käyttävistä naisista 11 naista tuhatta kohden saa aivohalvauksen 5 vuoden aikana (eli 3 lisätapausta).
Hormonikorvaushoito ei ehkäise muistin heikkenemistä. On olemassa jonkin verran näyttöä siitä, että muistin heikkenemisen riski suurenee, kun nainen aloittaa hormonikorvaushoidon käyttämisen yli 65-vuotiaana. Kysy lääkäriltä lisätietoja.
Muut lääkevalmisteet ja Pausanol
Kerro lääkärille tai apteekkihenkilökunnalle, jos parhaillaan käytät tai olet äskettäin käyttänyt tai saatat käyttää muita lääkkeitä, myös ilman reseptiä saatavia lääkkeitä, rohdosvalmisteita tai muita luontaistuotteita.
Pausanol on tarkoitettu vain vaihdevuosi-iän ohittaneille naisille. Jos tulet raskaaksi, lopeta Pausanol-valmisteen käyttö ja ota yhteyttä lääkäriin.
Pausanol ei vaikuta ajokykyyn eikä kykyyn käyttää koneita.
Suositeltu aloitusannos on yksi emätinpuikko emättimeen iltaisin ennen nukkumaanmenoa 2–3 viikon ajan. Ylläpitoannos on yksi emätinpuikko iltaisin 1–2 kertaa viikossa. Enimmäisannos vuorokaudessa on yksi emätinpuikko. Älä ylitä annossuositusta.
Emätinpuikot on pakattu laminaattiliuskaan, joka on yläreunastaan auki. Irrota yksittäinen emätinpuikkopakkaus laminaattiliuskasta ja avaa pakkaus vetämällä yläreunoja vastakkaisiin suuntiin. Asetu selinmakuulle ja vedä polvet koukkuun. Työnnä emätinpuikko sormen avulla syvälle emättimeen.
Lääkäri pyrkii määräämään pienimmän annoksen, jolla oireitasi voidaan hoitaa mahdollisimman lyhyen aikaa. Keskustele lääkärin kanssa, jos sinusta tuntuu, että käyttämäsi annos on liian tehokas tai se ei ole riittävän tehokas.
Jos olet menossa leikkaukseen, kerro leikkaavalle lääkärille, että käytät Pausanol-valmistetta. Pausanol-valmisteen käyttö saattaa olla tarpeen lopettaa noin 4–6 viikkoa ennen leikkausta veritulppariskin pienentämiseksi (ks. kohta Mitä sinun on tiedettävä ennen valmisteen käyttöä, Laskimoveritulpat (tromboosit)). Kysy lääkäriltä, milloin voit jatkaa Pausanol-valmisteen käyttöä.
Jos käytät enemmän Pausanol-valmistetta kuin sinun pitäisi
Seuraavia sairauksia on raportoitu useammin systeemistä (veren mukana kiertävää) hormonikorvaushoitoa käyttävillä kuin sitä käyttämättömillä naisilla. Nämä riskit ovat pienemmät käytettäessä emättimeen annosteltavaa hoitoa kuten Pausanol:
laskimoveritulppa sääressä tai keuhkoissa (laskimotromboembolia)
todennäköinen muistin heikkeneminen, jos hormonikorvaushoito aloitetaan yli 65-vuotiaana.
Pausanol-emätinpuikot voivat hoidon alussa aiheuttaa kirvelyä tai kutinaa emättimen limakalvoilla tai arkuutta rinnoissa. Voit halutessasi harventaa annostuskertoja, jolloin haittavaikutukset lievenevät.
Kliinisissä tutkimuksissa on havaittu seuraavia haittavaikutuksia
Yleiset: voi esiintyä enintään yhdellä käyttäjällä kymmenestä
rintojen pingotus
paikallinen ärsytys
epänormaali emätinverenvuoto
Hyvin harvinaiset: voi esiintyä enintään 1 käyttäjällä 10 000:sta
allergiset reaktiot (ihottuma, kuume)
erilaiset ihon häiriöt:
ihon värimuutokset, erityisesti kasvoissa ja kaulalla (raskaudenaikaiset maksaläiskät eli kloasma)
kivuliaat punoittavat kyhmyt iholla (kyhmyruusu eli erythema nodosum)
ihottuma, johon liittyy pyöreää, reunoilta keskelle tummenevaa punoitusta tai haavoja (erythema multiforme).
www‐sivusto: www.fimea.fi , Lääkealan turvallisuus‐ ja kehittämiskeskus Fimea, Lääkkeiden haittavaikutusrekisteri, PL 55, 00034 FIMEA.
Älä käytä tätä lääkettä jos huomaat näkyviä muutoksia lääkevalmisteen ulkonäössä.
Mitä Pausanol-emätinpuikko sisältää
Vaikuttava aine on estrioli. Yksi emätinpuikko sisältää 0,5 mg estriolia.
Lisäksi emätinpuikko sisältää apuaineena kovarasvaa (C10–C18-rasvahappojen glyseroliestereiden ja setostearyylinalkoholin seos).
Valkoinen tai melkein valkoinen, torpedonmallinen emätinpuikko
PHARBIL Waltrop GmbH, Im Wirrigen 25, 45731 Waltrop, Saksa
Pakkausseloste on tarkistettu 4.9.2017.